MT
C 463/14
Il-Ġurnal Uffiċjali tal-Unjoni Ewropea
5.12.2022
Appell ippreżentat fit-8 ta’ Frar 2022 minn Carlos Correia de Matos mid-digriet mogħti mill-Qorti Ġenerali (L-Ewwel Awla) fis-17 ta’ Diċembru 2021 fil-Kawża T-719/22, Correia de Matos vs Il-Kummissjoni (Kawża C-79/22 P) (2022/C 463/17) Lingwa tal-kawża: il-Portugiż Partijiet Appellant: Carlos Correia de Matos (rappreżentant: C. Correia de Matos, advogado) Parti oħra fil-proċedura: Il-Kummissjoni Ewropea Permezz ta’ digriet tal-20 ta’ Ottubru 2022, il-Qorti tal-Ġustizzja (L-Għaxar Awla), ċaħdet ir-rikors inkwantu manifestament inammissibbli u kkundannat lil Carlos Correia de Matos għall-ispejjeż rispettivi tiegħu.
Appell ippreżentat fil-5 ta’ Lulju 2022 minn Fidelity National Information Services, Inc. mis-sentenza mogħtija mill-Qorti Ġenerali (It-Tieni Awla) fl-4 ta’ Mejju 2022 fil-Kawża T-237/21 – Fidelity National Information Services vs L-Uffiċċju tal-Proprjetà Intellettwali tal-Unjoni Ewropea (EUIPO) – IFIS (FIS) (Kawża C-446/22 P) (2022/C 463/18) Lingwa tal-kawża: l-Ingliż Partijiet Appellant: Fidelity National Information Services, Inc. (rappreżentant: P. Wilhelm, avocat) Parti oħra fil-proċedura: L-Uffiċċju tal-Proprjetà Intellettwali tal-Unjoni Ewropea (EUIPO) Permezz ta’ digriet tal-20 ta’ Ottubru 2022, il-Qorti tal-Ġustizzja (l-Awla tal-Ammissjoni tal-Appelli) iddeċidiet li l-appell ma huwiex ammess u li Fidelity National Information Services, Inc., għandha tbati l-ispejjeż tagħha stess.
Talba għal deċiżjoni preliminari mressqa mit-Tribunalul Argeş (ir-Rumanija) fid-9 ta’ Awwissu 2022 – SC Adient Ltd & Co.Kg vs Agenţia Naţională de Administrare Fiscală, Agenţia Naţională de Administrare Fiscală – Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Argeş (Kawża C-533/22) (2022/C 463/19) Lingwa tal-kawża: ir-Rumen Qorti tar-rinviju Tribunalul Argeş Partijiet fil-kawża prinċipali Rikorrent: SC Adient Ltd & Co.Kg Konvenuti: Agenţia Naţională de Administrare Fiscală, Agenţia Naţională de Administrare Fiscală – Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Argeş Domandi preliminari 1) L-Artikolu 44 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (1) u l-Artikoli 10 u 11 tar-Regolament ta’ Implimentazzjoni tal-Kunsill (UE) Nru 282/2011 tal-15 ta’ Marzu 2011 li jistabbilixxi miżuri ta’ implimentazzjoni fir-rigward tad-Direttiva 2006/112/KE dwar is-sistema komuni ta’ taxxa fuq il-valur miżjud (2) għandhom jiġu interpretati fis-sens li jipprekludu l-prassi tal-awtorità fiskali nazzjonali li tikkwalifika persuna ġuridika residenti indipendenti bħala l-istabbiliment permanenti ta’ entità mhux residenti, esklużivament fuq il-bażi tal-fatt li ż-żewġ kumpanniji huma parti mill-istess grupp?